|  |  |
| --- | --- |
|  | ***РЕПУБЛИКА БЪЛГАРИЯ*** |
|  | ***МИНИСТЕРСТВО НА ОКОЛНАТА СРЕДА И ВОДИТЕ*** |

**О Б Я В Л Е Н И Е**

Министерството на околната среда и водите съобщава, че съгласно разпоредбите на чл.12, ал.1 от Закона за биологичното разнообразие е изработен проект на заповед за обявяване на защитена зона за опазване на природните местообитания и на дивата флора и фауна **BG0001022 „Орановски пролом – Лешко“**.

Защитената зона е разположена в землищата на гр. Благоевград, с. Габрово, с. Дебочица, с. Клисура, с. Лешко, с. Логодаж, с. Мощанец, с. Обел, с. Падеш, с. Покровник, с. Церово, **община Благоевград, област Благоевград**, с. Брестово, с. Градево, с. Докатичево, с. Железница, гр. Симитли, с. Сухострел, с. Тросково, **община Симитли, област Благоевград**.

Пълният текст на проекта на заповед е публикуван на Интернет страницата на министерство на околната среда и водите - https://www.moew.government.bg/, тема „Природа“, подтема „Обществени обсъждания“ и е на разположение в административната сграда на Регионална инспекция по околната среда и водите Благоевград (гр. Благоевград, ул. „Свобода” № 1).

**В едномесечен срок заинтересованите лица могат да представят на министъра на околната среда и водите мотивирани писмени становища, възражения и предложения относно посочените в проекта на заповед режими.**